Sametingsrådet har oppnevnt nytt eldreråd

**Sametingets eldreråd er et rådgivende organ for Sametingsrådet og skal bistå Sametinget i utformingen av Sametingets eldrepolitikk.**

Eldrerådet kommer med innspill til sametingsrådets planlagte meldinger, planer og redegjørelser innenfor de enkelte fagområdene, men tar også opp andre saker som er aktuelle for samiske eldre.

– Vi har fått et bredt sammensatt eldreråd fra nord til sør, med dyktige og engasjerte folk fra mange ulike samfunnsfelt. Mange har også lang erfaring i politikken. Vi gleder oss til å samarbeide med dette rådet om saker som angår samiske eldre, men også de samiske samfunnene ellers, sier sametingsråd Hans Ole Eira (Sp).

**Medlemmer i Sametingets eldrerådet 2022-2025**

Kristine Julie Eira, Kautokeino (Leder)

Rávdna Anti, Oslo

Inge Anders Svonni, Lødingen

Laila Somby Sandvik, Karasjok

Toaemma Bientie, Storforshei

**Vara:**

Annie Leonore Henriksen, Hammerfest

Inga Pettersen Lindi, Nesseby

Ragnhild Lien Rahka, Drag

Frank Bertheusen, Narvik

Viktor Johnsen, Alta

**Mandatet til eldrerådet er:**

Eldrerådet kan ta opp saker på eget initiativ ovenfor Sametingsrådet.

Dersom eldrerådet ønsker å løfte saker til andre enn sametingsrådet, så må det skje på en måte at det klart kommer frem at dette er eldrerådets uttalelse.